اسلام آباد (اے پی پی) وزیراعظم عمران خان نا کماشی ٹی بنجائی کابینہ نا دیوان اڈ ہلک۔ وزیراعظم نا خصوصی کمکار برائے اطلاعات و شینکاری ڈاکٹر فردوس عاشق اعوان بنجائی وزیر مذہبی امور پیر نورالحق قادری، بنجائی وزیر تہوبازی غلام سرور خان و چیئرمین اسلامی نظریاتی کونسل ڈاکٹر قبلہ ایاز تون اوار میڈیا ءِ بریفنگ ترسا پارینے کہ بنجائی کابینہ کرونا وائرس نا توننگ کن کل علماءکرام تتون سلاہ غان پد نماز جمعہ نا خطبہ و جماعت اٹ مروک آ نماز آتے مختصر کننگ، دو ہلنگ و بغل کشی آن مر مننگ، 21مارچ آن بیدس تربت و گوادر نا کل جہانی ایئر پورٹ آتے جہانی جاز آتا ہننگ بننگ کن بحال کننگ، بُورہ کاختی نا جاست پاست اٹ آئی ایس آئی و سٹیٹ بینک نا کارندہ اوار کننگ و بروک آ مالی سال اکن بجٹ اسٹریٹیجی پیپر نا منظوری تننگانے۔ بجٹ خرچہ غاتا مُد اٹ ڈیفنس و سیکورٹی آن بیدس احساس و راجی رکھ، پبلک سیکٹر ڈویلپمنٹ پروگرام، سرکاری ملازم آتا تنخواہ، ہاوسنگ و پوسکن آ پاکستان نا رداٹ جتا جتا گام گیج، فوڈ سیکیورٹی، ہیلتھ، ہائر ایجوکیشن، ٹورازم و پین پی اوار ءُ، بجٹ اٹ سرکاری ملازم آتا ٹھپ آتے درمان کینہ۔ وزیرِ اعظم پارت کرینے کہ مچ آ دنیا ٹی ساڑی کل پاکستانی تے ہر وڑ انا کمک تننگک۔
